GiliGold/VAD_KnessetCorpus huggingface dataset:
אפרת תבור: נכון.
משה גפני: אז את זה אני מכיר.
משה גפני: זה לא היה כתוב.
משה גפני: מה זה מינהל הרכב הממשלתי, שצריך לעשות שינוי?
אפרת תבור: זו התאמה לביצוע בפועל שלהם.
משה גפני: בעד אישור הפנייה שמספרה 959 – פה אחד הפנייה אושרה.
משה גפני: פניות 961-960.
עמית סדן: הפנייה נועדה להעברת מיליון שקלים ממשרד התעשייה, המסחר והתעסוקה למשרד הפנים, להפעלת תכנית לעידוד תעסוקת חרדים שתוכל - - -
משה גפני: חרדים?
עמית סדן: כן, זה חרדים.
שכיב מוראד שנאן: רוויזיה.
עמית סדן: יש טעות פה, בדברי ההסבר.
עמית סדן: זו תכנית של הרשות לפיתוח ירושלים לעידוד תעסוקת חרדים.
שכיב מוראד שנאן: זה לא חרדים בבני-ברק.
שכיב מוראד שנאן: זה חרדים בירושלים בלבד.
עמית סדן: בירושלים.
משה גפני: אבל העברנו.
עמית סדן: מדובר - - - שהרשות לפיתוח ירושלים, שהיא תפעיל אותו, לסיוע לחרדים - - -
משה גפני: בעד אישור הפניות שמספרן 961-960 – פה אחד הפניות אושרו.
משה גפני: פניות 963-962.
אורי גבע: פה אנחנו עושים העברה ממשרד התעשייה, המסחר והתעסוקה למשרד ראש הממשלה, לשלושה גופים: הראשון, לתכנית "מורשת" שדיברנו עליה בזמנו.
אורי גבע: זה 4,900,000 שקלים.
אורי גבע: זה בהתאם לתזרים של ההחלטה.
אורי גבע: השני, 2,000,000 שקלים למשרד לאזרחים ותיקים.
אורי גבע: תכניות - - - ברשויות המקומיות.
אורי גבע: התאמה של מבנים למבוגרים וכיוצא בזה.
אורי גבע: השאר מגיע ללשכה המרכזית לסטטיסטיקה לביצוע סקר תעסוקת מבוגרים.
אורי גבע: אנחנו עושים, בשיתוף עם ה-O.E.C.D., בשנה וחצי האחרונה.
אורי גבע: גם בהתאם לתזרים סגור של הסקר.
משה גפני: בעד אישור הפניות שמספרן 963-962 – פה אחד הפניות אושרו.
משה גפני: פניות 966-964.
עמית סדן: הפניות נועדו להעברת סכום של 8,440 אלפי שקלים ממשרד ראש הממשלה למשרד הפנים, לפי הפירוט הבא: 4,440 אלפי שקלים עבור מימוש התחייבויות קודמות בגין החלטת ממשלה - - -
משה גפני: הבדואים, הדרוזים, הצ'רקסים – אנחנו יודעים לקרוא.
משה גפני: נכים בעלי מוגבלות בקרב אוכלוסיית המיעוטים.
משה גפני: מה זה 150 אלף שקלים?
עמית סדן: 150 אלף שקלים זו תכנית רוחבית להסדרה של תכניות עבודה מוסדרות במשרדי הממשלה, שמשרד ראש הממשלה מעביר - - -
משה גפני: זה גם קשור לבדווים ולדרוזים?
עמית סדן: זה לא קשור לבדווים ולדרוזים.
משה גפני: אז למה זה פה?
עמית סדן: כי זה במסגרת - - -
משה גפני: בעד אישור הפניות שמספרן 966-964 – פה אחד הפניות אושרו.
משה גפני: פניות 968-967, ו-972.
אורי גבע: הפנייה נועדה לתגבור תקציב של משרד החוץ, בהתאם לשינויים בשער החליפין.
אורי גבע: שני דברים – התגבור הזה בא לבטא שני פרמטרים עיקריים: הראשון, השינוי בשער החליפין.
אורי גבע: התקציב של משרד החוץ ניתן בשקלים.
אורי גבע: במהלך השנה יש שינויים בשערי-החליפין מול מדינות העולם, והחיזוק הזה נועד בעצם לפצות את המשרד על זה.
אורי גבע: בתוך כך, אנחנו מעבירים תשלומים לאו"ם ולכוחות השלום.
אורי גבע: זה בהתאם לסיכומים שלנו, של המדינה כחברה בארגונים האלה.
אורי גבע: ותגבור של אבטחת הנציגויות בחוץ לארץ בעקבות גידול ניכר באיומים כנגד השליחים שלנו.
משה גפני: בעד אישור הפניות שמספרן 968-967, ו-972 – פה אחד הפניות אושרו.
משה גפני: פנייה 969.
אסף וסרצוג: הרפרנט, ממש בעוד שנייה מגיע, אז אם אפשר רק להעביר אותה להמשך.
אסף וסרצוג: הרפרנט בעוד שנייה יגיע, אז אם אפשר להמשיך.
משה גפני: תגידו לי כשהוא יגיע, אני אחזור לזה.
אסף וסרצוג: בסדר גמור.
משה גפני: פניות 976-973.
משה גפני: עוד הפעם, דרוזי וצ'רקסי.
יובל שטייניץ: הפנייה נועדה לתקצב מרכז הכוון תעסוקתי בישובים הבדווים בצפון, שזה להעלאת שיעור ההשתתפות בשוק העבודה, בעיקר של אוכלוסיית הנשים.
יובל שטייניץ: כמו-כן, סכום של 2.4 מיליון שקל לקידום תעסוקת מיעוטים באמצעות הסוכנות לעסקים קטנים.
יובל שטייניץ: כמו-כן, יש שם גם תוספת של כ-4.7 מיליון שקל למפעלים שפונו מגוש-קטיף, ומעתיקים את פעילותם לאזור התעשייה "נועם", בהתאם להחלטת ממשלה מספר 5153.
משה גפני: בעד אישור הפניות שמספרן 976-973– פה אחד הפניות אושרו.
משה גפני: פניות 978-977.
אורי גבע: פה אנחנו מעבירים את הכספים לתשלום המע"מ לקבלנים.
אורי גבע: אנחנו הרי מבצעים בינוי בכל הארץ בבתי-המשפט.
אורי גבע: פה מדובר על חלק מהתשלום לקבלנים בבתי-המשפט בלוד ובאשקלון.
אורי גבע: מדובר רק בתשלום המע"מ בגין עבודה שהם - - -
משה גפני: מה זה תשלום המע"מ?
אורי גבע: כל תשלום – בעת שאתה בונה, אתה משלם בשלבים מסוימים.
משה גפני: מה אני משלם?
אורי גבע: שלבי התשלום נקבעים בחוזה מול הקבלן שמבצע.
אורי גבע: מדובר בפרויקטים בהיקפים של עשרות מיליוני שקלים, וזה פשוט חלק מהתשלום, נקבע שבו ישלמו את המע"מ בשלב הזה.
משה גפני: אז המדינה משלמת לקבלן את המע"מ?
משה גפני: תסביר לי מה אנחנו צריכים לאשר פה.
אורי גבע: כשאתה בונה, כשאתה משלם לספק בעבור שירות, אתה משלם תשלום פלוס מע"מ.
אורי גבע: אז שילמנו בהתחלה את התשלום, ועכשיו אנחנו משלימים את תשלום המע"מ כדי לעמוד - - -
משה גפני: אבל את המע"מ לא צריך לשלם בשעת התשלום?
אורי גבע: לא בהכרח.
אורי גבע: זה תלוי בתזרים של הבינוי.
משה גפני: זאת אומרת, אם למשל אני קונה משהו, אז זה תלוי בתזרים שלי.
משה גפני: אני לא צריך לשלם את המע"מ מיד.
אורי גבע: כמו שספק, נגיד, בסופר משלם שוטף פלוס 60, שוטף פלוס 90.
אורי גבע: הוא לא מקבל את התשלום ביום העברת הסחורה.
אורי גבע: הוא מקבל את זה - - -
משה גפני: זה מהסופר, צריך לשלם את המע"מ באותו יום?
אורי גבע: ביום שבו הוא משלם, בהמשך, כן.
אורי גבע: את המע"מ.
משה גפני: עכשיו, המדינה שילמה לקבלן לפני חודש, נניח, והיא משלמת את המע"מ רק עכשיו?
אורי גבע: זה קצת כמו לשלם בתשלומים.
אורי גבע: כשאתה משלם בתשלומים, אני פורס לך, נגיד, תשלום לשניים, אז - - - תשלום פלוס מע"מ - - -
משה גפני: אני רוצה לדעת מה המדינה שונה מהאזרח הקטן, הרגיל.
משה גפני: יש חוק שצריך לשלם את המע"מ.
משה גפני: היינו צריכים להילחם – ולשמחתנו גם הארכנו את המועד – כשאני אשלם את המע"מ, אני אשלם רק כשאני אקבל מזומן.
משה גפני: אבל כשאני מקבל מזומן אני צריך לשלם את המע"מ.
אורי גבע: היא לא שונה.
אורי גבע: בתור התחלה אנחנו לא מתקצבים את מלוא הסכום בתחילת השנה.
אורי גבע: החוזים נסגרים במהלך השנה, ופה אנחנו מדברים על תקציב דו-שנתי.
אורי גבע: במיוחד היה צריך לסגור הרבה מראש.
אורי גבע: ברגע שאתה סוגר את התקציב, אתה גם יכול לסגור פריסת תשלומים מול הקבלן, בגלל שזה תלוי בהיקף הביצוע שלו.
משה גפני: אז זה סתם תשלום.
משה גפני: אתה מבקש תשלום - - -
קריאה: לא, אבל של מע"מ.
אורי גבע: כן, פשוט הסגירה נעשתה - - -
משה גפני: אז איך אפשר לעשות את זה?
שגית אפיק: אתה צודק - - -
אורי גבע: אתה צודק.
שגית אפיק: אתה צודק בבעיה שאתה מעלה, - -
שגית אפיק: - - בזה שבעצם המדינה לעניין המע"מ - - -
משה גפני: יש לי בקשה: אני מבקש שתבדקי האם זה חוקי מה שהם מבקשים.
אורי גבע: המדינה לא פטורה ממע"מ או משהו כזה.
אורי גבע: המדינה משלמת מע"מ כחוק.
אורי גבע: אין פה בכלל ספק בעניין הזה.
משה גפני: למה זה חוקי?
משה גפני: למה אני צריך לשלם את המע"מ מיד?
משה גפני: זה לא חוקי.
משה גפני: מה החוק?
קריאה: זה חוקי.
אורי גבע: זה חוקי כי - - - בתשלום - - -
משה גפני: רגע, אז אני לא רוצה לשלם מע"מ בזמן, אני אשלם מע"מ בעוד חודש.
משה גפני: אז מה היה אם נלחמנו על תשלום על בסיס מזומן?
שגית אפיק: נלחמת בשביל האזרח הקטן, לא בשביל - - -
משה גפני: אבל למה המדינה שונה מהאזרח הקטן?
חיה עזו: אני רוצה להעיר איזושהי הערה.
משה גפני: המדינה, המצב החוקי שלה שונה?
חיה עזו: אני רוצה להעיר איזושהי הערה: הבינוי נעשה ב-P.F.I..
חיה עזו: זו בנייה שאנחנו משלמים את מענק ההקמה בצורה הדרגתית, וזה נפרס למספר שנים.
חיה עזו: ובהתאם לחוזה אנחנו משלמים את המע"מ אם - - -.
חיה עזו: ולאחרונה, המבנים האלה אוכלסו, ועכשיו אנחנו רוצים להעביר את המע"מ, עוד בשנה הזו.
משה גפני: בעד אישור הפניות שמספרן 978-977 – פה אחד הפניות אושרו.
קריאה: הוא חזר?
טמיר כהן: תחזור לפנייה 969.
משה גפני: פנייה 969 – חיילים משוחררים, מיליון שקל.
טמיר כהן: מר רועי קונפינו.
רועי קונפינו: בוקר טוב ליושב-ראש הוועדה, רועי מאגף התקציבים.
רועי קונפינו: מדובר במיליון שקל שמועברים בהוצאה המותנית בהכנסה לקרן לקליטת חיילים משוחררים, בהתאם לביצוע בפועל של ההכנסות.
שכיב מוראד שנאן: זה כתוב בלי שתגיד.
רועי קונפינו: אתה רוצה לדעת על מה הכסף?
רועי קונפינו: הקרן לקליטת חיילים משוחררים מקבלת הכנסות מבנקים שונים עבור מקומות שבהם חיילים פותחים פיקדונות ומענקים.
רועי קונפינו: כשחייל מקבל פיקדון, הוא צריך לפתוח את החשבון של הפיקדון והמענק בבנק מסוים.
רועי קונפינו: כשהוא פותח את זה בבנק כזה, הבנק משלם סכום מסוים לקרן לקליטת חיילים משוחררים, וכך נוצרת הכנסה לקרן.
רועי קונפינו: בסך-הכול, הצפי, עד לסוף השנה, היא לתוספת של עוד מיליון שקל מעבר למה שתוקצב במקור בהכנסה.
רועי קונפינו: זה להתאים את התקציב לביצוע בפועל.
משה גפני: בעד אישור הפנייה שמספרה 969 – פה אחד הפנייה אושרה.
משה גפני: פניות 980-979.
יובל שטייניץ: פניות אלה נועדו להשלמת התקצוב לתשלום שכר-לימוד לסטודנטים שמשתתפים בתכנית "עתידים בתעשייה", 125 אלף שקל.
משה גפני: בעד אישור הפניות שמספרן 980-979 – פה אחד הפניות אושרו.
משה גפני: פניות 982-981.
אורי גבע: מדובר בהסטות פנימיות בתוך תקציב נציבות שירות המדינה.
אורי גבע: התאמה תקציבית כדי להוציא את הרפורמה, שהסביר בשבוע שעבר הנציב, אל הפועל.
אורי גבע: ובעצם, זה הכול הסטות פנימיות למימון הפרויקטים שכוללים את הרפורמה.
משה גפני: בעד אישור הפניות שמספרן 982-981 – פה אחד הפניות אושרו.
משה גפני: פניות 984-983.
רן רידניק: שלום.
רן רידניק: הפנייה נועדה לתקצוב סך של כעשרה מיליון שקלים, למנהלת השירות האזרחי-לאומי, עבור תקצוב 600 תקני שירות אזרחי של מתנדבים ערבים, ותקצוב 50 תקני שירות אזרחי של מתנדבים עם מוגבלויות.
משה גפני: בעד אישור הפניות שמספרן 984-983– פה אחד הפניות אושרו.
משה גפני: פניות 985, 988, 989, 991.
מעיין נשר: מעיין נשר, אגף התקציבים.
מעיין נשר: הפניות נועדו להעביר סך של 5,803 אלפי שקלים לתקציב משרד החקלאות ופיתוח הכפר, לנושאים הבאים: סך של מיליון וחצי שקלים עבור מחקר בנושא תחליפי נפט לתחבורה, בהתאם להחלטת ממשלה 2790 מיום ה-30 לינואר 2011; סך של 500 אלפי שקלים מתקציב משרד התעשייה, המסחר והתעסוקה למימון תמיכה בענף הזית; סך של 3,800,000 שקלים לתקצוב שכר הרופאים הווטרינריים, בהתאם להסכמי שכר שנחתמו בנושא; סך של 7,542 אלפי שקלים בהרשאה להתחייב, לביצוע פרויקט שיקום תשתיות ביישוב הכפרי, בידי החטיבה להתיישבות.
משה גפני: בעד אישור הפניות שמספרן 985, 988, 989 ו-991 – פה אחד הפניות אושרו.
משה גפני: פנייה 993.
אנסטסיה סורוקינה: אנסטסיה סורוקינה, אגף התקציבים.
אנסטסיה סורוקינה: הפנייה נועדה לתגבר את תקציב הכבאות בסך של כאר
אנסטסיה סורוקינה: בעה וחצי מיליון שקלים, שעיקרם: תקצוב פרישת כבאים ותיקים.
אנסטסיה סורוקינה: בנוסף, הפנייה מבצעת שינויים - - -
משה גפני: לכמה כבאים ותיקים הכסף מיועד?
אנסטסיה סורוקינה: בערך 20.
משה גפני: 20 כבאים?
משה גפני: בעד אישור הפנייה שמספרה 993 – פה אחד הפנייה אושרה.
משה גפני: פניות 995-994.
כפיר מצוינים: כפיר מצוינים, מינהל התכנון, משרד הפנים.
כפיר מצוינים: הפניות נועדו לתקצב את מינהל התכנון במיליון שקל עבור בקרה הנדסית על עבודות חיזוק מבנים, בהתאם להחלטת ועדת ההיגוי להיערכות לרעידות אדמה.
כפיר מצוינים: מה?
כפיר מצוינים: סליחה?
משה גפני: שאלתי אם זה כסף קואליציוני?
כפיר מצוינים: זו העברה ממשרד ראש הממשלה למשרד - - -
משה גפני: אז מה זה מיליון שקלים לחיזוק על רעידות אדמה?
משה גפני: למה זה לא 1,000,005 שקלים?
כפיר מצוינים: קודם-כל, מיליון שקלים כבר - - -
משה גפני: כשאני רואה מספר עגול אז אני מבין שזה הסכם קואליציוני.
כפיר מצוינים: קודם-כל, במסגרת כל הפרויקט הזה הועברו כבר מיליון שקלים לפני כן.
כפיר מצוינים: המטרה של כל הפרויקט הזה בעצם, לפני שעושים פרויקט של תמ"א 38, - - -
משה גפני: לא חשוב, סתם שאלתי.
כפיר מצוינים: אוקי.
משה גפני: בעד אישור הפניות שמספרן 995-994 – פה אחד הפניות אושרו.
משה גפני: פניות 997-996.
משה גפני: אזרחים ותיקים, עוד הפעם הגיע.
אורי גבע: זו אותה תכנית שדיברנו קודם.
משה גפני: אז למה זה לא יחד?
אורי גבע: הפעם זה חלקו של משרד התעשייה, המסחר והתעסוקה.
משה גפני: למה לא עושים את זה בפנייה אחת, כמו שעשיתם בהרבה פניות, שאתם עושים יחד כל מיני דברים?
משה גפני: זה, דווקא יש קשר.
משה גפני: אתם אמיתיים, עושים פניות שאין קשר.
אורי גבע: זה כי הבקשות - - -
משה גפני: בעד אישור הפניות שמספרן 997-996 – פה אחד הפניות אושרו.
משה גפני: פניות 1000-998.
אסף וסרצוג: הפניות נועדו לתקצב סך של 2,955 אלפי שקלים לתקציב הפיתוח של שירות בתי-הסוהר, עבור פיתוח מערכת מרכב"ה בשירות בתי-הסוהר; וסך של כעשרה מיליון שקלים בהוצאה המותנית בהכנסה, לשם רכישת ניידות משטרה.
אסף וסרצוג: כמו-כן, נועדה הפנייה לביצוע שינויים פנימיים בהתאם לסדרי העדיפויות של המשרד.
משה גפני: ואיפה הכסף?
אסף וסרצוג: ההכנסה?
משה גפני: כן, מאיפה הכסף?
אסף וסרצוג: כנגד מכירת כלי-רכב.
משה גפני: אתם מורידים גם מהמשרד לקליטת העלייה.
אסף וסרצוג: לא, זה 155 אלף שקלים שעוברים לשירות בתי-הסוהר במסגרת פתיחה של כיתות לאסירים משוחררים.
אסף וסרצוג: בעצם, אולפנים לאסירים משוחררים.
משה גפני: מה זה שייך למשרד לקליטת העלייה?
אסף וסרצוג: זה פשוט בתוך הפנייה בפנים.
אסף וסרצוג: אבל המשרד לקליטת העלייה מעביר 155 אלף שקלים - - -
משה גפני: למה המשרד לקליטת העלייה?
משה גפני: למה לא המשרד להגנת הסביבה?
משה גפני: למה לא משרד האנרגיה והמים?
אסף וסרצוג: כי זה סיכום בין המשרד לקליטת העלייה למשרד - - -
משה גפני: מה זה מעניין אותי סיכום.
משה גפני: למה המשרד לקליטת העלייה מעביר כסף - - -
אסף וסרצוג: מכיוון שזה אסירים משוחררים.
אסף וסרצוג: יש פה מישהו.
אופיר להב: אופיר מהמשרד לקליטת העלייה.
אופיר להב: מדובר בסיכום בין השרים.
אופיר להב: יש עולים - - -
משה גפני: שמחת זקנתי, השרים והסיכום.
משה גפני: מה הקשר בין המשרד לקליטת העלייה לכיתות בבתי-סוהר?
אופיר להב: זה כיתות של אולפנים ללימודי עברית לעולים, שאמנם עשו אולפן בהגיעם לארץ, אבל עדיין לא יודעים מספיק עברית.
משה גפני: והגיעו לבית-סוהר עוד לפני שלא יודעים עברית?
אופיר להב: והגיעו לבית-סוהר.
משה גפני: לא, שאני אבין.
אופיר להב: יש עולים בבתי-סוהר, שעדיין לא יודעים עברית ברמה מספיקה, אז אנחנו מתגברים.
אופיר להב: יש תקציב שוטף של המשרד לביטחון הפנים, בבתי-הסוהר, לאולפנים.
אופיר להב: אנחנו מתגברים את התקציב הזה בתכנית מיוחדת.
משה גפני: אתה בטוח במה שאתה אומר?
משה גפני: אם אתה בטוח אני מצביע בעד.
משה גפני: אם אתה לא בטוח אני לא מצביע.
אופיר להב: במה?
אופיר להב: בזה שיש אסירים עולים שעדיין לא יודעים - - -
משה גפני: אתה בטוח שיש עולים חדשים, שנמצאים בבתי-סוהר, - - -
אופיר להב: ורמת העברית שלהם לא מספקת?
משה גפני: מה זה "רמת העברית לא מספקת"?
אופיר להב: רמת עברית שהם צריכים לעבור עוד פעם אולפן - - - לימודי.
אופיר להב: מדובר בתכנית שהשרה לקליטת העלייה הייתה בסיורים בבתי-סוהר.
אופיר להב: אגף, אצלנו במשרד, הרכיב תכנית למענה לנושא הזה, וזה מה - - -
משה גפני: עולים חדשים לא יודעים עברית וכבר נמצאים בבתי-סוהר.
משה גפני: ככה הם אומרים, אני לא מקבל את זה.
אופיר להב: אגב, ההגדרה של עולה - - -
שכיב מוראד שנאן: תבקש פירוט.
אופיר להב: ההגדרה של עולה זה לא עולה שנמצא שנה בארץ.
משה גפני: לא יודע עברית, הבנתי.
משה גפני: אני שואל למה זה המשרד לקליטת העלייה.
משה גפני: המשרד לקליטת העלייה, מכוח המעמד שלו, מכוח התפקיד שלו, מטפל בעולים חדשים.
משה גפני: הוא לא מטפל - - -
שכיב מוראד שנאן: לא היו מספיק עולים השנה, אז נשאר להם יתרות של כסף, ומעבירים את זה למקום אחר.
משה גפני: עולים חדשים.
משה גפני: זאת אומרת, אדם הגיע לארץ, בטיפול המשרד לקליטת העלייה, והגיע לבית-הסוהר?
משה גפני: וצריך בשביל זה כסף וכמות?
אופיר להב: אל"ף, התכנית הזאת נבנתה כבר בתחילת השנה, והבקשה הזאת רק עכשיו מגיעה לוועדה.
משה גפני: - - - לתחילת השנה.
אופיר להב: דבר שני, העולים שמגיעים לארץ, טווח הזכאות, שבן-אדם עדיין נמצא במעקב, זה עד עשר שנים, ובקרב עולי אתיופיה זה 15 שנה.
אופיר להב: כלומר, מדובר גם בעולים שהם לאו דווקא הגיעו עכשיו לארץ ונכנסו לבית-סוהר.
משה גפני: והמשרד לקליטת העלייה מטפל בהם?
אופיר להב: המשרד לקליטת העלייה מטפל בעולים חדשים עד עשר שנים בארץ, ובעולי אתיופיה, עד 15 שנה בארץ.
משה גפני: בעד אישור הפניות שמספרן 1000-998 – פה אחד הפניות אושרו.
משה גפני: פנייה 1002.
צחי דוד: הפנייה נועדה לביצוע שינויים פנימיים בתקציב הסיוע של משרד הבינוי והשיכון.
משה גפני: מה הוא עושה עם הסיוע הזה?
צחי דוד: בעיקר סיוע בשכר-דירה.
צחי דוד: מתן סבסוד להלוואות.
משה גפני: בעד אישור הפנייה שמספרה 1002 – פה אחד הפנייה אושרה.
משה גפני: פניות 1006-1005.
גיא הרמתי: הפנייה נועדה להעברת 100 מיליון שקל לרשות לזכויות ניצולי השואה לצורך תשלום גמלאות, ושירותים רפואיים לניצולי שואה.
קריאה: תסביר לו מה ההבדל בין הצו.
קריאה: זה מה שאתה רוצה לדעת, נכון?
קריאה: בין הצו ששלחנו לבין מה - - -
משה גפני: לא, אני רוצה שקודם הוא יסביר.
משה גפני: יש עם ניצולי השואה, חוץ מהנושא הזה - - -
קריאה: כן, מה שנחתם השבוע.
שכיב מוראד שנאן: אל תוותר.
משה גפני: יש את הצו שהועבר אלינו, על הנושא - - -.
משה גפני: אנחנו קבענו בחקיקה שצריך אישור של ועדת הכספים לנושא העדכון.
משה גפני: את הצו הזה נביא, בעזרת השם, בשבוע הבא.
משה גפני: יש את הוויכוח שמתנהל בין משרד האוצר, שגם יושב-ראש הכנסת וגם שר הרווחה והשירותים החברתיים וגם אני נמצאים בעניין הזה של אי העברת התשלום של הניצולים.
משה גפני: זה דבר נוסף.
משה גפני: הייתה לנו ישיבה בשבוע שעבר – אתמול ביררתי – איתכם, עם משרד האוצר, ועדיין הכסף לא עבר, ובינתיים לא שילמו.
משה גפני: יושב-ראש הכנסת אמר לי – לא חשוב מה שהוא אמר לי – אבל בינתיים לא עבר.
משה גפני: יכול להיות שאני הולך לקיים דיון על זה, אז יכול להיות שאני מעביר גם את זה לשם.
גיא הרמתי: בכסף הזה יש תשעה מיליון שקלים שמיועדים לקרן לרווחת ניצולי השואה, והיתר לרשות עצמה.
גיא הרמתי: ההחלטה להעברת תשעה מיליון שקלים לקרן לרווחת ניצולי השואה הייתה לפני כעשרה ימים, וזאת ועדת הכספים הראשונה שמתכנסת מאז אותה החלטה של ועדת סל השירותים, של עוד תשעה מיליון שקלים.
משה גפני: מתי היא קיבלה החלטה?
גיא הרמתי: לפני עשרה ימים, בערך.
שגית אפיק: גם על תשעת מיליון השקלים ההחלטה התקבלה לפני עשרה ימים?
גיא הרמתי: לתשעת מיליון השקלים.
גיא הרמתי: אתם מדברים על עוד משהו חוץ מהקרן לרווחת ניצולי השואה?
משה גפני: מי התכנס לפני תשעה ימים?
גיא הרמתי: ועדת סל השירותים לזכויות ניצולי השואה, - -
גיא הרמתי: - - שמחלקת בעיקר לתרופות ולקרן לרווחה.
גיא הרמתי: הוועדה הזאת החליטה להעביר עוד תשעה מיליון שקלים לקרן לרווחה.
גיא הרמתי: ותשעת מיליון השקלים האלה, עכשיו, בעקבות ההחלטה הזאת, זה נמצא - - -
משה גפני: אם נאשר את זה בשבוע הבא יכולה להיות בעיה?
גיא הרמתי: הכסף יועבר מהרשות לניצולי השואה לקרן לרווחת ניצולי השואה.
משה גפני: אני רוצה לקיים דיון בשבוע הבא על ניצולי השואה עם יושב-ראש הכנסת.
גיא הרמתי: לקרן לרווחת ניצולי השואה תהיה בעיה.
משה גפני: אם זה לא יעבור היום?
גיא הרמתי: כן, בגלל הקרבה לסוף השנה.
משה גפני: בסדר, אנחנו נחזור לזה.
משה גפני: יושב-ראש הכנסת גם ביקש את הדיון הזה.
משה גפני: אני רוצה את המכלול, אני כבר מתחיל להתבלבל.
משה גפני: פה אומרים לי שהכסף הזה מיועד - - -
גיא הרמתי: זה כסף שמיועד לניצולים - - -
משה גפני: אני האחרון שאעכב.
משה גפני: לא האחרון, הרי אף-אחד לא יעכב כסף לניצולים.
משה גפני: אגב, למה זה הולך מהמוסד לביטוח לאומי?
גיא הרמתי: זה יתרות של המוסד לביטוח לאומי שאינן מהתקציב של הקצבאות של המוסד לביטוח לאומי, אלא מהתקציב שמשרד האוצר הקצה להשתתפות בגבייה של המוסד לביטוח לאומי.
גיא הרמתי: לפי חוק, המוסד לביטוח לאומי גובה מהאזרחים, ומשרד האוצר משתתף, על כל שקל שהמוסד לביטוח לאומי גובה מהאזרחים, בכ-60 אגורות.
גיא הרמתי: התקציב הזה נבנה לפי אומדנים בתחילת השנה.
משה גפני: שֶמָה זה?
משה גפני: זה צורך גבייה?
גיא הרמתי: לצורך גבייה.
גיא הרמתי: בהכנסות של המוסד לביטוח לאומי, שאינן קשורות להוצאות של המוסד לביטוח לאומי, יש - - -
משה גפני: זה לא מכסף של קצבאות?
משה גפני: לא מכסף של - - -
גיא הרמתי: לא, לא.
גיא הרמתי: הקצבאות ניתנות לפי חוק, ואין קשר בין התשלום שלהם - - -
משה גפני: אבל הסעיף הזה, שממנו מורידים את הכסף הזה, הוא כסף של גבייה?
משה גפני: הוא לא כסף של קצבאות?
גיא הרמתי: הוא כסף של השתתפות בגבייה.
גיא הרמתי: השתתפות משרד האוצר בגבייה של המוסד לביטוח לאומי מהציבור.
משה גפני: מה זה "השתתפות בגבייה"?
גיא הרמתי: על כל - - -
משה גפני: לא "על כל", את זה הבנתי.
משה גפני: על כל שקל שיישאר, בסדר.
משה גפני: מה זו הגבייה?
משה גפני: זה שהולכים לאזרחים, נותנים להם כסף?
גיא הרמתי: המוסד לביטוח לאומי גובה מהאזרחים העובדים ומהמעסיקים כ-30 מיליארד שקל בשנה.
גיא הרמתי: לפי החוק, משרד האוצר משלים, גם הוא, כ-30 מיליארד שקל בשנה, ישירות למוסד לביטוח לאומי, בעקבות אותה גבייה של 30 מיליארד שקל מהאזרחים.
גיא הרמתי: בתחילת השנה אומרים, לפי האומדנים זה יהיה בערך 30 מיליארד שקל.
גיא הרמתי: בפועל, אנחנו בדצמבר, התקבלו נתוני גבייה מהציבור על סכום נמוך יותר, ולכן השתתפות משרד האוצר צריכה להיות נמוכה יותר.
משה גפני: אני אחליט עד סוף הישיבה אם אני מצביע.
משה גפני: כבר אין צורך בהסבר שלך, הבנתי.
משה גפני: פניות 1014-1013.
משה גפני: הנה עוד הפעם המוסד לביטוח לאומי.
גיא הרמתי: הפניות נועדו להעברת 15 מיליון שקל למשרד הרווחה והשירותים החברתיים מהמוסד לביטוח לאומי, לצורך מימון מכסות למסגרות חוץ-ביתיות ומסגרות קהילתיות.
שכיב מוראד שנאן: בלי כוח-אדם?
גיא הרמתי: לא, בלי כוח-אדם.
משה גפני: תגיד לי עוד הפעם, אני מצטער.
גיא הרמתי: הפניות נועדו להעברת 15 מיליון שקל למשרד הרווחה והשירותים החברתיים - - -
משה גפני: לחוסים.
גיא הרמתי: לתקצוב - - -
משה גפני: למה זה מהמוסד לביטוח לאומי?
גיא הרמתי: שוב פעם, מאותה סיבה שאמרתי - - -
משה גפני: יש פה מישהו מהמוסד לביטוח לאומי שיכול להגיד את זה?
משה גפני: טוב, אני מבקש, מר טמיר כהן, שמישהי תנסה להשיג את מנכ"ל המוסד לביטוח לאומי.
משה גפני: אני רוצה להגיד לו שיורד כסף - - -.
משה גפני: אם הוא מסכים לזה, בסדר.
משה גפני: אני רוצה להעביר לחוסים.
משה גפני: אני לא יודע, נהיה פה פתאום פרויקט.
משה גפני: בסדר, הסברת.
משה גפני: כנראה שאני אצביע בסוף.
גיא הרמתי: אם רק יורשה לי, - -
גיא הרמתי: - - לפי ההשתתפות שמשרד האוצר נותן למוסד לביטוח לאומי לפי חוק.
גיא הרמתי: כלומר, גם אם הכסף נשאר בסעיף, אי-אפשר להעביר אותו למוסד לביטוח לאומי, כי זה יהיה מעבר לחוק.
משה גפני: אתה מרשה לי לשאול את מנכ"ל המוסד לביטוח לאומי שאין לו התנגדות?
משה גפני: אחרי שלפני כמה שנים הלאמתם את המוסד לביטוח לאומי.
משה גפני: פניות 1019-1018.
מיכל שינוול: מיכל שינוול, רפרנטית סביבה.
מיכל שינוול: הפניות נועדו להעביר מיליון וחצי שקלים ממשרד התעשייה, המסחר והתעסוקה לצורך פינוי הר הפסולת בעכו; ועוד 300 אלף שקלים בהרשאה להתחייב להרחבת העסקת יועצים.
משה גפני: מה זה הר הפסולת בעכו?
מיכל שינוול: זה המפעלים האלקטרו-כימיים שננטשו שם, שנסגרו שם.
מיכל שינוול: אז יש פרויקט של המשרד להגנת הסביבה לפנות את המפעלים האלה, את המפגעים.
משה גפני: בעד אישור הפניות שמספרן 1019-1018 – פה אחד הפניות אושרו.
משה גפני: פניות 1024-1020.
אורי גבע: פה מדובר בתגבור של החשב הכללי במשרד האוצר לשירותי ייעוץ, סיקור סיכונים תפעוליים.
אורי גבע: זה נעשה באמצעות חשבות המטה, החשב הכללי.
אורי גבע: הסכומים שמגיעים הם, בין היתר, 180 אלף שקל מרשות המים, 200 אלף שקל ממשרד החינוך, - - -
אורי גבע: סיקור סיכונים – התהליך שעושים במשרדים שבהם מנתחים תהליכי עבודה מתחילתם ועד סופם, שבמהלכם בעצם מנסים לזהות סיכונים שאותם מגדירים מראש, כמו: אובדן מידע, תהליכים שאינם יעילים וכיוצא בזה.
אורי גבע: תהליכים שעושים היום בעיקר במערכת הבנקאית, והממשלה גם רוצה להתרחב ולעשות את זה, זה תהליך מאוד חשוב.
אורי גבע: כשכל משרד עושה את זה אצלו, בתהליכים שלו, ומנוהל דרך מטה החשב הכללי.
משה גפני: מאיפה יורד הכסף?
משה גפני: כן, יורד מרשות המים.
אורי גבע: כל משרד בעצם משתתף בחלק שלו.
משה גפני: בעד אישור הפניות שמספרן 1024-1020 – פה אחד הפניות אושרו.
משה גפני: פניות 1027-1025.
רן רידניק: הפניות נועדו להעברת סך של שניים וחצי מיליון שקלים מסעיף 38, ו-250 אלף שקלים ממשרד האנרגיה והמים למשרד התעשייה, המסחר והתעסוקה לטובת תקצוב: 1.5 מיליון שקלים עבור פעולות להכשרת נוער; 500 אלף שקלים עבור מימון תפעול מערך המעונות; 500 אלף שקלים עבור תגבור תקציב לנציבות שוויון ההזדמנויות בעבודה; וסך של 250 אלף שקלים עבור תקצוב הצטיידות מגמת הנדסאות אנרגיה – מגמה חדשה שנפתחת.
רן רידניק: כמו-כן, הפנייה נועדה לביצוע שינויים - - -
משה גפני: אני ביקשתי ממנכ"ל המוסד לביטוח לאומי לבדוק את זה.
משה גפני: זאת אומרת, אני רוצה – מה אני רוצה?
משה גפני: אני לא זוכר, לא חשוב – כן.
משה גפני: אבל אני לא רוצה לעשות טעויות.
רן רידניק: כמו-כן, נועדה הפנייה לביצוע שינויים פנימיים בתקציב משרד התעשייה, המסחר והתעסוקה, שעיקרם: התאמת תקציב התפעול של האגף להכשרה מקצועית לתכנית הביצוע.
משה גפני: זה בסדר, מר דוד שטיינמיץ?
משה גפני: זה לא משהו שאני אסבול ממנו.
משה גפני: בעד אישור הפניות שמספרן 1027-1025 – פה אחד הפניות אושרו.
גדי פרנק: הפניות נועדו להעביר סך של 25 מיליון שקל לפרויקטים שמבוצעים על-ידי הוועדה לתכנון ולתקצוב במוסדות להשכלה גבוהה, - - - השתתפות בביצוע הפרויקטים האלה על-ידי משרדים שונים.
גדי פרנק: בפרט מדובר על הפרויקט בננו-טכנולוגיה, ועל הפרויקט לתחליפי נפט – התכנית הלאומית לתחליפי נפט.
גדי פרנק: השתתפות המשרדים מגיעה ממשרדי התעשייה, המסחר והתעסוקה, הגנת הסביבה, החקלאות ופיתוח הכפר והאוצר.
משה גפני: אני רואה שיורד כסף ממרכב"ה ומממשל זמין.
משה גפני: מי הסביר?
גדי פרנק: גדי פרנק, סמנכ"ל לתקצוב בוועדה לתכנון ולתקצוב במועצה להשכלה גבוהה.
משה גפני: אני רואה שיורדים שבעה מיליון שקלים ממרכב"ה ומממשל זמין.
גדי פרנק: זה דברים שמשרד האוצר, זה המקורות שבו הוא בחר להביא את - - -
משה גפני: מי יכול להסביר לי איך מורידים שבעה מיליון שקל ממרכב"ה?
משה גפני: אתה יכול לבדוק למה יורד ממרכב"ה?
משה גפני: צריך עוד כסף למרכב"ה.
משה גפני: אני לא הבנתי, תגיד לי, יכול להיות שאנחנו - - -
גדי פרנק: עוד פעם, מבחינת לאן זה הולך זה - - -
משה גפני: רגע, אני מערב פה משהו.
משה גפני: יורדים 13 מיליון שקל מהמו"פ וממכוני מחקר.
גדי פרנק: נכון.
גדי פרנק: עוד פעם, - - -
משה גפני: יורדים שבעה מיליון שקלים ממרכב"ה ומממשל זמין.
משה גפני: שאלתי למה זה יורד.
גדי פרנק: יש - - -
משה גפני: רק שנייה, תן לי.
משה גפני: יש לי הרבה שאלות.
משה גפני: יורד מקרן הניקיון, בסדר.
משה גפני: הם לא רוצים שיהיה ניקיון, לא צריך.
משה גפני: שירותי הדרכה ומקצוע, 878 אלף שקלים, יורד.
משה גפני: והולכים ארבעה מיליון שקלים, מענקים לפיתוח מוסדות להשכלה גבוהה – מה זה?
גדי פרנק: יש שני חלקים - - -
משה גפני: אבל מקודם אישרנו פיתוח, ארבעה מיליון שקלים, למוסדות להשכלה גבוהה, שהסבירו על ירושלים.
גדי פרנק: זה שני פרויקטים אחרים.
גדי פרנק: שני פרויקטים - - -
משה גפני: אבל אי-אפשר ככה לעבוד, אני נורא מצטער.
משה גפני: אם יש לכם מטרה, באגף התקציבים - - -
גדי פרנק: אני לא מאגף התקציבים.
משה גפני: מאיפה אתה?
גדי פרנק: אני מהוועדה לתכנון ולתקצוב.
גדי פרנק: אני מהצד של המוסדות להשכלה גבוהה, ואני מסביר את המהות של הפרויקטים.
גדי פרנק: אמרתי, אני סמנכ"ל תקצוב בוועדה לתכנון ולתקצוב שבמועצה להשכלה גבוהה.
גדי פרנק: זה שני פרויקטים - - -
משה גפני: רק שנייה, אבל עם כל הכבוד, לפני שאתה אומר, מי הרפרנט של משרד האוצר?
משה גפני: אני שואל אותך שאלות שבכלל לא מיועדות אליך.
קריאה: הוא איננו.
משה גפני: מה זה איננו?
משה גפני: מה אתם רוצים שאני אאשר, ואני אוריד שבעה מיליון שקלים למרכב"ה?
משה גפני: אחד הפרויקטים – מה הפרויקט הזה?
משה גפני: – הפרויקט ש"סוחב" הכי הרבה כסף, ואין בו.
משה גפני: מה, אתה בא להסביר לי עכשיו על פרויקט?
משה גפני: אני רוצה שהרפרנט יסביר על מה מדובר.
משה גפני: יורד כסף מכל מיני מקומות.